Kaj Birket-Smith

Kaj Birket-Smith (20. januar 1893 i København, død 28. oktober 1977 på Liselund, Vodskov ved Aalborg) var en dansk polarforsker, dr.phil & dr.scient., etnograf og overinspektør på Nationalmuseet.

Birket-Smith har udgivet flere etnografiske værker om fortrinsvis inuitter. Heriblandt nogle populærvidenskabelige som er blevet udgivet på mange forskellige sprog, hvilket har gjort ham internationalt kendt.

Uddannelse og karriere 
Han var søn af arkivar Sophus Birket-Smith og hustru Ludovica født Nielsen, blev student fra Metropolitanskolen 1910, mag.scient. 1917 og dr.phil. 1929.

Samme år blev Birket-Smith ansat som underinspektør ved Nationalmuseet, hvor han avancerede til inspektør II 1931 og inspektør I 1938. 1940 blev han leder af den etnografiske afdeling og 1946 overinspektør. Han var tillige lektor i etnografi ved Københavns Universitet fra 1945 til 1963.

Ekspeditioner 
Han var deltager i den zoologiske ekspedition til Sydgrønland 1912, på etnografisk forskningsrejse til Nordgrønland 1918 og var i 1921-23 med på Knud Rasmussens Femte Thuleekspedition. Siden var han på en arkæologisk og etnografisk forskningsrejse til Alaska 1933 og på studierejse til Filippinerne og Oceanien 1951.

Tillidshverv 
Han var viceformand i Dansk-Indisk Forening, medlem af direktionen for Knud Rasmussen-Fondet og for Dansk Ekspeditionsfond, af kommissionen for Grønlands undersøgelse, af det permanente råd for internationale antropologiske og etnologiske kongresser og generalsekretær ved kongressen i København 1938 og i Bruxelles 1948 samt præsident for den internationale amerikanistkongres i København 1956.

Han blev gift 10. juli 1920 i Marmorkirken med Minna Frantzine Louise Hvilsom (25. juni 1894 i København - 5. oktober 1957 på Frederiksberg), datter af grosserer Carl Theodor Hvilsom (1865-1923) og Wilhelmine Rohde (1864-1938).

Han er begravet på Bispebjerg Kirkegård.

Hæder

Forfatterskab

På internettet 
 Kaj Birket-Smith: "Guancherne. Nogle etnografiske Bemærkninger om de Kanariske Øers Urbefolkning" (Geografisk Tidsskrift, Bind 21; 1911)
 Kaj Birket-Smith: "Om de saakaldte højere og lavere Jægerkulturer. Et antropogeografisk udkast" (Geografisk Tidsskrift, Bind 22; 1913)
 Kaj Birket-Smith: "Skærgaardsfarter i Sydgrønland. Fra den zoologiske Ekspedition til Julianehaabs og Frederikshaabs Distrikter 1912" (Geografisk Tidsskrift, Bind 22; 1913)
Kaj Birket-Smith: "Foreløbigt Bidrag til Kap-Farvel-Distrikternes Kulturhistorie, paa Grundlag af en nyopdaget Ruingruppe i Julianehaab-Distriktet" (Meddelelser om Grønland, bind LIII, København 1917; s. 1-38)
 Kaj Birket-Smith: "The Greenland Bow" (Meddelelser om Grønland, bind LVI, København 1918; s. 1-28)
 Kaj Birket-Smith: "Skrælingerne i Vinland og Eskimoernes Sydøst-Grænse" (Geografisk Tidsskrift, Bind 24; 1918)
 Kaj Birket-Smith: "Rejse- og Teltliv i Nord-Grønland. Den etnografiske Ekspedition til Egedesminde-Distrikt 1918" (Geografisk Tidsskrift, Bind 25; 1919)
 Kaj Birket-Smith: "Etnografiske Problemer i Grønland" (Geografisk Tidsskrift, Bind 25; 1919)
 Kaj Birket-Smith: "Antropologi, Sprog og materiel Kultur" (Geografisk Tidsskrift, Bind 27; 1924)
 Kaj Birket-Smith: "Det eskimoiske slægtskabssystem. En analytisk undersøgelse" (Geografisk Tidsskrift, Bind 30; 1927)
 Kaj Birket-Smith: "Vitus Bering og hans rejser" (Geografisk Tidsskrift, Bind 31; 1928)
 Kaj Birket-Smith: "Sugerør og tobakspibe i Nord-Amerika" (Geografisk Tidsskrift, Bind 32; 1929)
 Kaj Birket-Smith: "Spørgsmaalet om Eskimo-kulturens oprindelse: Et svar" (Geografisk Tidsskrift, Bind 32; 1929)
 Kaj Birket-Smith: "Spørgsmålet om Eskimo-kulturens oprindelse: Afsluttende bemærkninger" (Geografisk Tidsskrift, Bind 33; 1930)
 Kaj Birket-Smith: "Folke- og kulturvandringer i det nordlige Nord-Amerika. Foredrag holdt ved det 18. skandinaviske naturforskermøde i København 1929" (Geografisk Tidsskrift, Bind 33; 1930)
 Kaj Birket-Smith: "Dansk Grønlands-forskning 1932" (Geografisk Tidsskrift, Bind 35; 1932)
 Kaj Birket-Smith: "Plan for en arkæologisk ekspedition til Alaska sommeren 1933" (Geografisk Tidsskrift, Bind 36; 1933)
 Kaj Birket-Smith: "Foreløbig beretning om den dansk-amerikanske ekspedition til Alaska 1933" (Geografisk Tidsskrift, Bind 37; 1934)
 Kaj Birket-Smith: "Knud Rasmussen som Eskimo-Forsker" (Geografisk Tidsskrift, Bind 37; 1934)
 Michella Erichsen og Kaj Birket-Smith: "En gammel kystkultur på Yamal Halvøen" (Geografisk Tidsskrift, Bind 39; 1936)

Andres anmeldelser 
 C. G. Feilberg (anmeldelse af:) Kaj Birket-Smith: Kulturens Veje I-II. København. 1941—42. (Geografisk Tidsskrift, Bind 45; 1942)
 Tage Kemp (anmeldelse af:) Kaj Birket-Smilh: Vi Mennesker — en moderne Antropologi for alle. 240 Sider, 24 Tavler. Chr. Erichsens Forlag, København 1940 (Geografisk Tidsskrift, Bind 43; 1940)
 Thomas Thomsen (anmeldelse af:) Kaj Birket-Smith: Guld og grønne Skove. 24X16 cm, 111., 173 S. J. H. Schultz Forlag. København 1935 (Geografisk Tidsskrift, Bind 38; 1935)

Nekrologer 
 Inge Kleivan: "Kaj Birket-Smith og eskimoerne" (Tidsskriftet Grønland 1978, Nr. 3; s. 98-105)
 Helge Larsen: "Kaj Birket-Smith 20. januar 1893 – 29. oktober 1977" (Geografisk Tidsskrift, Bind 77; 1978)

Noter

Kilder 
 Kraks Blå Bog 1974

Eksterne henvisninger 
 
 Ole Høiris: "Grønlænderne i dansk antropologi før 2.verdenskrig" (Tidsskriftet Grønland 1983, Nr. 1; s. 30-46)
 Kaj Birket-Smith på Dansk Forfatterleksikon

Polarforskere fra Danmark
Ansatte ved Nationalmuseet
Modtagere af Hans Egede-medaljen
Kommandører af Dannebrog
Ansatte ved Københavns Universitet
Medlemmer af Videnskabernes Selskab
Filologer fra Danmark
Danskere i 1900-tallet
Etnografer
Modtagere af Fortjenstmedaljen i sølv
Personer i Kraks Blå Bog (afdøde)
Æresdoktorer
Modtagere af Galathea Medaillen
Personer i Dansk Biografisk Leksikon
Æresdoktorer ved Universitetet i Oslo
Studenter fra Metropolitanskolen